Aleksei Budõlin

Aleksei Budõlin (s. 5. huhtikuuta 1976 Tallinna) on virolainen judon olympia- ja MM-mitalisti sekä Euroopan-mestari.

Budõlin saavutti Sydneyn olympialaisissa 2000 pronssia 81 kg:n painoluokassa. Hän voitti pronssiottelussa ranskalaisen Djamel Bourasin.

Budõlin sai 81 kg:n sarjassa MM-hopeaa Münchenissä 2001 hävittyään loppuottelussa eteläkorealaiselle Cho In-Chulille. Hän saavutti 81-kiloisissa MM-pronssia Osakassa 2003 sekä sijoittui seitsemänneksi Kairossa 2005.

Budõlin voitti Euroopan-mestaruuden 81 kg:n painoluokassa Pariisissa 2001 voitettuaan loppuottelussa Venäjää edustaneen Laša Pipian. Hän sai EM-hopeaa 73-kiloisissa Bratislavassa 1999 ja 81-kiloisissa Mariborissa 2002 sekä EM-pronssia 81 kg:n sarjassa Wrocławissa 2000 ja Düsseldorfissa 2003. Lisäksi hän sijoittui viidenneksi 78-kiloisissa Oostendessa 1997 sekä seitsemänneksi 81-kiloisissa Bukarestissa 2004, Tampereella 2006 ja Lissabonissa 2008.

Budõlin voitti junioreiden Euroopan-mestaruuden 78 kg:n sarjassa 1995 ja 1996. Hän saavutti maailmancupissa ja Continental Open -kilpailuissa yhdeksän turnausvoittoa, neljä kakkossijaa ja seitsemän kolmossijaa. Hän voitti aikuisten sarjassa kahdeksan Viron-mestaruutta.

Hänen veljensä on Dmitri Budõlin.

Lähteet 

Virolaiset judokat
Virolaiset olympiamitalistit
Vuonna 1976 syntyneet
Elävät henkilöt